paragraph_text: Hesperosaurus ("zapadni gušter", od grč. ἕσπερο-/hespero- "zapadni" i σαυρος/saurus "gušter") bio je dinosaur biljojed koji je živio od razdoblja kimmeridgija do razdoblja tithonija jurske epohe (prije oko 150 milijuna godina), a njegovi fosili pronađeni su u saveznoj državi Wyoming u Sjedinjenim Američkim Državama. Pripada starijem dijelu formacije Morrison, pa je nešto stariji od ostalih stegosaura iz Morrisona.